**НАРОДНО ЧИТАЛИЩЕ „ВАНЧО ПАШОВ-1884”**

**СЕЛО ПОИБРЕНЕ,ОБЩИНА ПАНАГЮРИ**ще

 **До кмета**

 **на Община Панагюрище**

 **г-н Никола Белишки**

**ОТЧЕТ НА НАРОДНО ЧИТАЛИЩЕ „ВАНЧО ПАШОВ -1884”**

**СЕЛО ПОИБРЕНЕ ЗА ПЕРИОДА 2022 ГОДИНА**

Народно читалище”ВанчоПашов-1884” село Поибрене е самоуправляващо се културно-просветно сдружение,което изпълнява и държавни задачи в областта на културата.То е юридическо лице с нестопанска цел.

 Основната цел на Народно читалище”В.Пашов 1884” е да задоволява потребностите на населението свързани с развитие и обогатяване на културния живот,социалната и образователната дейност в село Поибрене.

 През изминалият период читалището бе единствен център за развитие на културния живот на населението. Въпреки трудностите и финансовите проблеми се постарахме да запазим и популяризираме местните обичаи и традиции и да развиваме творческите заложби на подрастващите участници в самодейността. Обогатихме знанията на подрастващите и жителите на селото по актуални теми и приобщихме немалко към ценностите и постиженията на нацията и културата. Постарахме се да възпитаваме и утвърждаваме националното самосъзнание на жителите на селото, и да осигурим необходимия достъп на населението на Поибрене и негови гости до необходимата информация . Разширихме дейностите си и в областта на спорта, чрез проект към община Панагюрище/по „Младежки дейности”/

**1.Библиотечна дейност.**

 **Една от основните дейности в читалището е библиотечната дейност.**

През изтеклата 2022 година библиотечния фонд наброява 11 991 библиотечни единици на стойност 11 056.31 лева, разнообразна художествена, справочна и ученическа литература. През изминалата 2022 година в библиотеката не са набавени нови книги към БФ. Читателите през изминалия период бяха 296- 56 от тях до 14 годишна възраст. Заетите библиотечни документи са 4 350 бе. Посещенията в библиотеката са 2400, разпределени в читалня и в заемна за дома. През годината са проведени 255 устни справки и 920 електронни справки. Организирахме и подредихме 13 витрини по различни поводи . Други мероприятия, които са в библиотеката са 2 представени нови книги , по различни поводи от културния календар четохме поезия и разучавахме рецитали, организирахме и се проведе отново „Голямото малко четене” . В библиотеката поддържаме и допълваме целогодишно картотека”Краезнание”, в която има пет рубрики с цел съхраняване и разпространяване на знания за родния край.

**Календар на мероприятията проведени през 2022 година в библиотеката**

**14.02 -**четене на любовна лирика пред читалището

**19.02**.-рецитал на литер.клуб за Левски

**03.03 -**четене на стихове за България пред читалището от литер.клуб и жители от селото

**02.04. -**Международен ден на детската книга –четене на приказки онлайн пред читалището

**03.04** -четене на стихове за гората-„Хубава си моя горо”

**20.04 -**викторина на тема „20-април 1876“ с ученици и жители от селото, която се проведе в училището

**11.05** - ден на библиотекаря- запознаване на деца от детската градина с книгата и първа разходка в библиотеката

**06.09**. -урок по история по случай деня на Съединението

* 1. **–** кръгла маса на тема „ Независима ли е България ?”

**През лятната ваканция за децата се организира и се провеждаше :**

-„**Лятно училище**”:-четене на приказки ; - обсъждане на актуални и интересни за малките читатели теми , състезания по четене и за отмора и почивка –надиграване по различни танци, които са най- интересни , игра на шах и не се сърди човече, пикник около реката, състезание по риболов, / кулинарни часове- правене на сандвичи, преди излизане сред природата/

 **Всички дейности по изпълнение на културния календар за 2022 година са** изпълнени от самодейци от различните групи и формации към читалището в камерен състав и редуване на самодейците от съставите/тържества, концерти, чествания, младежки , детски и спортни празници и други мероприятия , според желанията на жителите/

**2. За развитие на любителското художествено творчество през 2022 година работиха :**

1. Танцов състав „Ибърски ритми”- 16 младежи и 12 девойки- с ръководител Мария Бензарова и Илия Луков

2. Иструментален състав- 2-ма акордеонисти , 1 –на тъпан и 1 кларинет, акомпанират на групата за народни песни и обичаи. Свирят и на празниците, които читалището организира в нощта срещу Нова година, на Йордановден след водосвета на реката и когато, където се наложи /и ако има необходимите финансови средства да им се заплати/

3.Смесена певческа група за народни песни- 35 човека/ жени , мъже и деца с ръководител В.Пандурова

4. Фолклорна смесена група за народни обичаи „Ибърски традиции”- с ръководител В.Пандурова- състои се от 54 човека -/мъже,жени и деца/. В репертоара ни са включени автентични песни и обичаи от селото и региона. Целта и задачата на групата е да съхрани и популяризира автентичните за Поибрене песни,танци, обреди и обичаи .

5. Детски танцов състав- 18 деца от 6 -13год. - с ръководител – Мария Бензарова и Илия Луков

6. Смесена група за модерни танци и рап:- от 6 момичета 6 момчета /от 7 -13 год./ с ръководител В.Пандурова

-1 смесена група „Гореща кръв”12 ч./ от 13 -19 г. /-разучават и изпълняват етно, цигански и индийски танци- с ръководител В.Пандурова и Илия Луков

7. Литературен клуб- /сборна група на различна възраст-от 5 до 88 год. /разучава и представя рецитали по различни поводи и мероприятия

8.Трио „Ибър”- 3 жени от 53 - до 85 години , съществува от 14 години и изпълнява различни песни двугласно , като постоянно допълва репертоара си и печели първи места на различни фестивали.

**Участия на самодейните колективи :**

 **- извън Поибрене**

**-25.02.22 г.-**с.Радилово- „Среди зима на мегдана” – участие на индивидуални изпълнителки на автентични поибренски песни и подреден щанд- трапеза с поибренски гозби

09.04.22 г.- с. Оборище- участие в Национален конкурс за революционно слово „Оборище факел на свободата”-грамоти за участие на 15 деца, диплом за най-възрастен участник/Росица Пандурова/ и 3-то място /Найда Лукова/

-07.05.22г.- с.Бъта-„ Празник на шарената сол”-участие на индивидуални изпълнителки на автентични поибренски песни ТФ „Гореща кръв” и щанд с местни ястия и шарена сол/Грамоти за участие ,1-во място за „Най-вкусно и добре аранжирано ястие и маса” и 2-ро място за „Най-вкусна и красиво поднесена шарена сол”

04.06.22-участие във фестивала„ Ха, надпей ме” -на Трио „Ибър” и индивидуални изпълнителки на автентични поибренски песни- грамоти за участие

-26.06.22 г.-с.Чавдар- „Да запеем заедно песните на Средногорието”- участие на група за народни песни и обичаи и индивидуални изпълнения

-09.07.22г.- Велинград- „Хоро при извора”- ТС „Ибърски ритми”

-31.07.22 г.-Национален фолклорен събор „Свети Константин”- общ. Пещера- „Гран при” за ТС „Ибърски ритми”, два златни медала за изпълнение на автентични песни на Росица Пандурова и Христина Дашева и грамота за участие на трио „Ибър”

20-21.08.22 г.-гр. Доспат –събор на чешмарите- участие на ТС „Ибърски ритми”, Трио „Ибър” и индивидуални изпълнители

-03.09.22 г.-участие в първи национален фолклорен фестивал в с. Драгиново- ТС „Ибърски ритми”, трио „Ибър” и индивидуални изпълнения на автентични поибренски песни

18.09.22 г.- „Вечер на етносите” гр.Велинград- участие на ТФ „Гореща кръв”

23.09.22г.- гр. Стрелча- участие в Национален фолклорен етнографски фестивал- второ място за ТС „Ибърски ритми” и 2 трети места за Росица Пандурова и Христина Дашева

- 6 участия на ТС”Ибърски ритми” и ТФ „Гореща кръв”/ камерни формации/ на частни партита- в Панагюрище, с.Байлово, с. Смилец,с. Лозен, с. Поибрене

- участия на ТС „Ибърски ритми” и ТФ „Гореща кръв” в организирани хоротеки в гр. Панагюрище и в гр. Стреча

 **Участия на самодейните колективи в Поибрене:**

* Нова година –/ минути след идването на новата година /участие на ТС и инструменталната група „Народно веселие” на мегдана
* 06.01.-На брега на р.Тополница - Водосвет и молебен за здраве, хоро на мегдана
* 01.02.-пред читалището – ритуално зарязване и дегустация на домашни вина
* 14.02. – Конкурс за най-красива валентинка и четене на любовна лирика
* 1 март- баба Марта връзва мартенички , изработени от самодейци в клуба”Сръчни ръце” за здраве
* 3 март- Литературен клуб- четене на стихове за България пред читалището, ,поднасяне на цветя пред паметника на загиналите във войните и „Пробуждане с хоро” пред читалището -съвместна инициатива с фондация „Азбукари”
* 8 март –в клуб „Сръчни ръце” малки и големи самодейци изработиха картички и сувенири за празника на мама
* 1 до 7 април- конкурс за рисунка „Моята гора хубава”
* 20 април- традиционна викторина на тема „20 април 1876”-проведе се в училището, поднасяне на венци на всички паметници и паметни плочи, свързани с Априлското въстание
* 29.04.-02.05.-Конкурс –изложба на шарени великденски яйца
* 02.05.-поклонение и поднасяне на цветя на паметника на м.Оборище
* 11.05.-първа разходка в библиотеката на децата от детската градина по случай деня на библиотекаря
* 24 май- участие на децата от всички групи в плетене на венци, шествие-парад на буквите и поднасяне на цветя и венец на паметника на свещеник Недельо Иванов
* -01 юни- В 10 часа пред читалището по традиция колективно рецитиране на стихотворението „Аз съм българче“,след това се проведе парад на хвърчилата и конкурс за рисунка на асфалт
* 21.06.-Събор на село Поибрене-Храмов празник, молебен за здраве,курбан за здраве и народно веселие с участие на всички групи самодейци в тържеството
* 23 юли- по повод годишнина от смъртта на Ванчо Пашов- се състоя кратко възпоменание и поднасяне на цветя пред паметника
* 6 септември- поднасяне на венци пред паметника
* 15 септември- посрещане на първокласниците за първия учебен ден
* 22 септември- поднасяне на венци пред паметника
* 01.10.-изработване на картички и сувенири и поздравителни адреси за самодейците от третата възраст
* 1 ноември- поднасяне на цветя пред паметника на свещ. Недельо Иванов и рецитал на литературен клуб за народните будители
* 08.11.- Тържество по повод 180 години от рождението на свещ. Недельо Иванов, съвместно с учители и ученици от ОУ „Свещ. Н.Иванов”, РК „ Традиция”- град Панагюрище, РК „Традиция- Недельо Иванов”- село Мирково
* 21 ноември- по повод деня на Християнското семейство- конкурс за рисунка на тема”Аз и моето семейство” и посещение на храм „Света Троица”
* 26 ноември- кратко възпоменание и поднасяне на цветя пред паметника на патрона на читалището по повод неговото рождение
* 01 до 26.12.- отворена работилница за изработване на коледни играчки, кутия за приемане на писма до Дядо Коледа /писане на писма до добрия старец в читалището/
* 23 декември- Посрещане на дядо Коледа – добрият старец пристигна с каруца
* Участия на част от самодейците от колективите в мероприятията на ОУ и пенсионерски клуб в Поибрене

Освен съставите за художествено - творческа дейност, които имаме, през 2022година продължи работата си :

**-Клуб”Ибърски традиций**”- там продължиха да се срещат поибренски жени от три поколения, съхраняват и предават всичко , което знаят и са научили от своите баби / плетива, стари автентични рецепти за поибренски гозби и турший, стари занаяти и много женски тънкости и тайни/- при спазване на всички мерки

Има много възрастни хора-желаещи да се научат да работят с компютър, но заради продължилите мерки заради ковид, неможахме да осъществим такъв курс.

**3. Младежки дейности**

За ангажиране на свободното време на подрастващите и младите хора от селото се проведоха няколко турнира по тенис на маса, шах и табла.Беше организирано и състезание по риболов.

 По традиция за първи юни, пред читалището с най-малките рецитирахме стихотворението „Аз съм българче“, проведохме спортни състезания за най-малките и техните майки и татковци.

Разпространявахме периодично през годината информационни материали за вредата от тютюнопушенето, алкохола и наркотиците .

Четохме лекции и здравни беседи /грип,спин и др.болести предавани по полов път и методи за предпазване от нежелана бременност

 Поддържаме детски кът за работа с деца от ромски произход с играчки и развлекателни игри .

 По проект „Младежки дейности”към община Панагюрище и по идея на младежите от танцовите състави, кандидатствахме и идеята беше одобрена .с доброволен труд от приятели на читалището , закупихме футболни врати и обособихме футболно игрище . Организирахме футболни турнири, получи се спортен празник…Младежите намериха своето занимание.”Интеграция, чрез спорт” –трябва да продължи. Дори и в студените дни има малки и големина игрището, които играят футбол.

**4. Съхраняваме и обогатяваме етнографска сбирка , създадена по проект на НФК към МК през 2005 година,** в нея се съдържат оръдия на труда, предмети от бита и селското стопанство, автентични носии . Събирателската дейност продължи и през 2022 година , като разчитаме най-вече на дарения.

Имаме намерение да обогатим сбирката, като изградим огнище, ако съберем необходимите средства в по-добри времена.

**5. Допълнителна дейност**

През изминалата 2022 година на населението на село Поибрене предлагахме следните информационни и технически услуги:

- информация за продължаване на образованието след 7-ми клас

- информация за кандидат-студенти

- търсене на работа чрез интернет

- търсене на автомобили по интернет

- информация по здравни, правни и социални въпроси

- попълване на молби, декларации и други документи

- преснимане на документи

- сканиране на документи

- набиране на текст

-решаване на листовки от кандидат-шофьори

Поради преобладаващото бедно и ромско население, всички тези услуги се извършват безплатно.

6. **През 2022 година в сметката на читалището има финансови постъпления в** размер на 29 159.94 лева , който бяха разходвани за заплати на щатния персонал, за осигурителни вноски от работодателя за ДОО, за канц.материали, вода, горива, ел.енергия, телефонни сметки, разходи за външни услуги /ф-ри и стоп.дейност/, командировки в страната , участия във фестивали и мероприятия, хонорари и култ.дейност и авт.такса в ДСК и междубанков превод .

Отчета е приет на съвещание на ЧН.

Изготвил:

/ВеличкаПандурова/

24.03.2023г.

Секретар на нар. ч-ще „В.Пашов-1884“

с. Поибрене